Ego Galterus Dei gracia Lingonensis Episcopus, manifestum uolo fieri posteris nostris quod Richardus de Arcu, miles, ueniens in presencia nostra, in Ecclesia sancti Stephani, ante altare sancti Petri, presente Domino Herueyo abbate, recognouit patrem suum Maynfredum dedisse plenarium usum et percussum (percursum) in omnibus siluis, aquis et terris suis, ecclesie sancti Stephani Dyuionis et horreis de quibus predicte ecclesie annona et uinum in cellario suo deffertur, eo pacto quod si aliquid dampnum inferetur, capitale tamen redderetur. Hec omnia predictus concessit Ricardus. Nos uero sigilli nostri impressione confirmamus. Presentes fuerunt et testes: de Canonicis, Guido Ruffus, Johannes frater predicti Richardi, Johannes de Uilla, Rodulphus et Jocerannus, Johannes decanus Dyuionis, Nocherius clericus, Hunaudus capellanus noster, Pronus capellanus de Norgiis.